Ghid de utilizare WALKMAN
Imprimare
Prima pagină > Primii paşi > Alimentarea/Încărcarea > Încărcarea bateriei

## Încărcarea bateriei

Despre indicatorul de baterie
Despre încărcarea bateriei
Bateria „WALKMAN” se reîncarcă în timp ce „WALKMAN” este conectat la un computer aflat în funcţiune folosind cablul USB (inclus).
Când indicaţia bateriei rămase, afişată în colţul din dreapta sus al ecranului, este , înseamnă că încărcarea s-a încheiat. (Durata de încărcare este de aproximativ 3 ore.)
Când utilizaţi „WALKMAN” pentru prima dată sau dacă nu aţi utilizat pentru mult timp „WALKMAN”, reîncărcaţi-l în totalitate (până la apariţia simbolului în indicaţia bateriei rămase afişată pe ecran).
Sfat

- Folosind modul [Battery Care] reduceţi durata de utilizare dar puteţi prelungi durata de viaţă a bateriei [Detalii].

Notă

- În momentul în care încărcarea este finalizată, ecranul se stinge.

### Despre indicatorul de baterie

Indicatorul de baterie din zona de informare indică nivelul puterii rămase în baterie.
Încărcaţi bateria când indicatorul de baterie clipeşte. Consultaţi [Detalii] în ceea ce priveşte durata bateriei.

### Despre încărcarea bateriei

- Dacă încărcaţi „WALKMAN” după o perioadă îndelungată de neutilizare, computerul poate să nu-l recunoască sau este posibil ca pe ecran să nu se afişeze nimic. Încărcaţi „WALKMAN” timp de circa 5 minute, după care acesta ar trebui să revină la funcţionarea normală.

- Încărcaţi bateria la o temperatură ambientală cuprinsă între 5 ºC şi 35 ºC. Dacă încercaţi să încărcaţi bateria la o temperatură ambientală aflată în afara acestui interval, este posibil să apară pictograma şi încărcarea nu se poate realiza.

- Bateria poate fi reîncărcată de aproximativ 500 de ori înainte de a se uza complet. Acest număr poate varia, în funcţie de condiţiile în care utilizaţi „WALKMAN”.

- Butoanele de comandă de pe „WALKMAN” sunt inactive când acesta este conectat la un computer.

- Pentru a preveni deteriorarea bateriei, aceasta trebuie încărcată cel puţin o dată la şase luni sau anual.

- Nu lăsaţi „WALKMAN” conectat pentru perioade prelungite de timp la un laptop care nu este conectat la reţeaua de alimentare cu curent alternativ, deoarece „WALKMAN” poate descărca bateria computerului.

- Deconectaţi „WALKMAN” de la computer înainte de a porni, reporni, scoate din modul Repaus sau opri computerul.

- Este posibil să se acumuleze căldură în „WALKMAN” în timpul încărcării. Aceasta nu reprezintă o funcţionare defectuoasă.

În susul paginii