Ghid de utilizare WALKMAN
Imprimare
Prima pagină > Informaţii importante > Măsuri de precauţie > Atenţie

## Atenţie

Despre utilizare
Despre mediul în care se utilizează produsul
Despre manipularea „WALKMAN”
Despre protejarea „WALKMAN” contra umezelii

### Despre utilizare

Descrierile de mai jos sunt importante pentru utilizarea „WALKMAN”. Asiguraţi-vă că respectaţi instrucţiunile de mai jos.

- Nu atingeţi bateria reîncărcabilă cu mâinile goale dacă aceasta prezintă scurgeri. Deoarece este posibil să rămână lichid de baterie în „WALKMAN”, consultaţi cel mai apropiat distribuitor Sony dacă bateria prezintă scurgeri. Dacă lichidul vă pătrunde în ochi, nu vă frecaţi la ochi, deoarece acest lucru poate provoca orbirea. Spălaţi-vă ochii cu apă curată şi consultaţi un medic.
  De asemenea, dacă lichidul vă pătrunde în corp sau pe haine, spălaţi imediat zona afectată de lichid. În caz contrar, se pot produce arsuri sau răniri. Dacă vă răniţi sau vă ardeţi cu lichid de la baterie, consultaţi un medic.

- Dacă „WALKMAN” determină interferenţe la recepţia radio sau TV, opriţi „WALKMAN” şi îndepărtaţi-l de radio sau de televizor.

- În condiţii de aer deosebit de uscat, puteţi auzi un uşor ţiuit. Acesta este un rezultat al electricităţii statice acumulate în corp şi nu reprezintă o funcţionare defectuoasă a „WALKMAN”.
  Efectul poate fi redus la minimum prin purtarea de haine confecţionate din materiale naturale.

- Când utilizaţi o curea (neinclus), evitaţi prinderea acesteia de obiectele pe lângă care treceţi. Mai mult, aveţi grijă să nu balansaţi „WALKMAN” ţinându-l de curea, pentru a nu lovi alte persoane.

- Abţineţi-vă să utilizaţi „WALKMAN”, respectând indicaţiile personalului de zbor, în timpul decolării sau aterizării cu o aeronavă.

- Dacă vedeţi fulgere sau auziţi tunete, scoateţi imediat căştile şi încetaţi utilizarea „WALKMAN”.

- Dacă aveţi o reacţie alergică la căştile furnizate, încetaţi imediat utilizarea acestora şi contactaţi un medic.

### Despre mediul în care se utilizează produsul

- Nu utilizaţi niciodată „WALKMAN” în locaţii unde va fi expus la valori extreme de lumină, temperatură, umezeală sau vibraţii. De exemplu, nu lăsaţi „WALKMAN” într-un autovehicul parcat la soare sau în lumină solară directă. Se poate decolora, deforma sau deteriora.

- Nu lăsaţi „WALKMAN” într-un loc expus la praf în exces.

- Nu lăsaţi „WALKMAN” pe o suprafaţă instabilă sau într-o poziţie înclinată.

### Despre manipularea „WALKMAN”

- Când deconectaţi căştile de la „WALKMAN”, ţineţi de fişa căştii pentru a o deconecta. Dacă trageţi direct de cablul căştii îl puteţi deteriora.

- Nu apăsaţi puternic pe suprafaţa ecranului LCD. Acest lucru poate duce la distorsionarea culorilor sau a luminozităţii sau la funcţionarea defectuoasă a ecranului cu cristale lichide.

- Când utilizaţi „WALKMAN”, amintiţi-vă să urmaţi măsurile de precauţie de mai jos, pentru a evita îndoirea carcasei sau funcţionarea defectuoasă a „WALKMAN”.

- Aveţi grijă să nu vă aşezaţi atunci când „WALKMAN” se află în buzunarul de la spate.

- Aveţi grijă să nu introduceţi „WALKMAN” într-o geantă cu cablul de căşti înfăşurat în jurul său şi apoi să supuneţi geanta la un impact puternic.

### Despre protejarea „WALKMAN” contra umezelii

- Nu expuneţi „WALKMAN” la acţiunea apei. „WALKMAN” nu este impermeabil. Nu uitaţi să respectaţi măsurile de precauţie de mai jos.

- Aveţi grijă să nu scăpaţi „WALKMAN” într-o chiuvetă sau în alt recipient umplut cu apă.

- Nu utilizaţi „WALKMAN” în locaţii cu umezeală sau în condiţii meteorologice nefavorabile, de exemplu în condiţii de ploaie sau ninsoare.

- Nu umeziţi „WALKMAN”.
  Dacă atingeţi „WALKMAN” cu mâinile ude sau introduceţi „WALKMAN” într-un articol de îmbrăcăminte umed, este posibil ca „WALKMAN” să se umezească, ceea ce poate provoca funcţionarea defectuoasă a acestuia.

În susul paginii